Exposure
„Exposure“ – pusiau mokama turinio valdymo sistema, iki 2017 m. plėtota „Elepath“ įmonės. Pastarosios įmonės steigėjas buvo vienas iš socialinio tinklo „Vimeo“ bendraįkūrėjų. „Exposure“ tinklaraštijos paslaugos skirtos fotografams bei prekės ženklams norintiems informaciją perteikti vaizdiniu turiniu. Pagrindiniai šios turinio valdymo sistemos konkurentai – „Automattic“ bendrovės atvirojo ir uždarojo kodo „WordPress“ turinio valdymo sistemos, „Squarespace“, „Wix“ ir kt. Luke Beard, „Exposure“ steigėjas, sumanė projektą po apsilankymo Estijoje, vėliau jam kilo mintis sukurti lengvai valdomą sistemą, kuri išryškintų nuotraukų grožį ir pabrėžtų istorijų svarbą. „500px“, „Instagram“ bei kiti socialiniai tinklai siūlo fotografijų portfelio paslaugas, bet dažniausiai tuo ir apsiriboja.